Alaquàs es manifesta en contra de la violència de gènere
25/11/2008

# Alaquàs es manifesta en contra de la violència de gènere

*   25/11/2008
*   [Imprimir](#)
*   Compartir
*    https://www.alaquas.org/documento.asp?id\_do=11093

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11093%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20es%20manifesta%20en%20contra%20de%20la%20viol%C3%A8ncia%20de%20g%C3%A8nere)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11093/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/11093/25112008img_2723_Form_4.jpg)](https://www.alaquas.org/ficheros/documentos/2008/2/11093/25112008img_2723_Form_10.jpg "<a href='https://www.alaquas.org/ficheros/documentos/2008/2/11093/25112008img_2723_Form_10.jpg' target=_blank><i class='fa fa-external-link' aria-hidden='true'></i>.Alaquàs es manifesta en contra de la violència de gènere</a>")

L'Alcalde d'Alaquàs reivindica en públic un compromís cívic, ètic i moral amb els drets humans i la llibertat de les dones

Centenars de veïns i veïnes d'Alaquàs s'han concentrat aquest matí a la porta de l'Ajuntament d'Alaquàs per commemorar el Dia Internacional contra la Violència de Gènere i manifestar així la seua repulsa i condemna a qualsevol acte de violència cap a les dones. L'Alcalde d'Alaquàs, Jorge Alarte i una nodrida representació de la Corporació Municipal han estat presents en aquesta cita en la que s'ha volgut posar de manifest la importància de reivindicar entre tots i totes una societat més justa, igualitària i més tolerant.

L'Alcalde d'Alaquàs, Jorge Alarte, ha volgut expressar en públic la necessitat per part de tots i totes d'adquirir "un compromís cívic, ètic i moral amb la causa dels drets humans, del dret a la vida i del dret a la llibertat de les dones" i ha anunciat que des de l'Ajuntament d'Alaquàs es seguirà treballant en la mateixa línia que s'ha actuat fins ara, tot i recordant que l'Ajuntament va ser el primer de tota la Comunitat Valenciana en desenvolupar un servei punter d'atenció integral a les dones víctimes de la violència de gènere.

En la seua intervenció, l'Alcalde ha volgut recordar l'homenatge que ahir per la vesprada les associacions de dones de la ciutat van organitzar en record a la veïna d'Alaquàs, Mª Luisa Barberà, víctima de la violència de gènere, i va posar aquest cas com a exemple de que "la violència de gènere no són sols xifres estadístiques sinó que és una realitat que moltes dones i famílies pateixen i han conegut al seu voltant". L'Alcalde ha felicitat en públic els col·lectius de dones d'Alaquàs, el Grup d'Ajuda Mútua del Departament de la Dona, el Taller per a la Igualtat de la CEP i les associacions Ames de Casa Tyrius, Dones Teixint, Dosal i l'Oroneta, que ahir tingueren la iniciativa de realitzar un acte en homenatge a aquesta veïna de la ciutat per "fer visible un problema que tants anys ha estat invisible".

Aquesta concentració ve a completar la programació organitzada per l'Ajuntament d'Alaquàs i les associacions de dones de la ciutat al voltant del 25 de Novembre. Ahir es va celebrar una marxa cívica a la que van assistir més de cinc-centes persones i una _performance_ teatral emotiva en homenatge a les víctimes de la violència de gènere.